CELEX: 32014D0520(01)
Language: fi
Date: 2014-05-15 00:00:00
Title: Komission täytäntöönpanopäätös, annettu 15 päivänä toukokuuta 2014 , Euroopan parlamentin ja neuvoston asetuksen (EU) N:o 649/2012 mukaisista tiettyjä kemikaaleja koskevista unionin tuontipäätöksistä

20.5.2014   
            
            
               FI
            
            
               Euroopan unionin virallinen lehti
            
            
               C 152/2
            
         KOMISSION TÄYTÄNTÖÖNPANOPÄÄTÖS,
   annettu 15 päivänä toukokuuta 2014,
   Euroopan parlamentin ja neuvoston asetuksen (EU) N:o 649/2012 mukaisista tiettyjä kemikaaleja koskevista unionin tuontipäätöksistä
   (2014/C 152/02)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vaarallisten kemikaalien viennistä ja tuonnista 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 649/2012 (1) ja erityisesti sen 13 artiklan 1 kohdan toisen alakohdan,
   on kuullut kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (2) 133 artiklalla perustettua komiteaa,
   sekä katsoo seuraavaa:
   
               (1)
            
            
               Asetuksen (EU) N:o 649/2012 mukaisesti komissio päättää unionin puolesta kunkin ilmoitetun ennakkosuostumuksen menettelyä (PIC-menettelyä) edellyttävän kemikaalin osalta, sallitaanko sen tuonti unioniin vai ei.
            
         
               (2)
            
            
               Yhdistyneiden Kansakuntien ympäristöohjelma (UNEP) ja Yhdistyneiden Kansakuntien elintarvike- ja maatalousjärjestö (FAO) on nimetty tarjoamaan sihteeristöpalvelut PIC-menettelylle, joka on perustettu kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyllä Rotterdamin yleissopimuksella, jäljempänä ’Rotterdamin yleissopimus’, joka hyväksyttiin neuvoston päätöksellä 2006/730/EY (3).
            
         
               (3)
            
            
               Komissio, joka toimii yhteisenä nimettynä viranomaisena, toimittaa PIC-menettelyä edellyttäviä kemikaaleja koskevat tuontipäätökset Rotterdamin yleissopimuksen sihteeristölle Euroopan unionin ja sen jäsenvaltioiden puolesta.
            
         
               (4)
            
            
               PIC-menettelyn piiriin on lisätty torjunta-aineena atsinfossimetyyli Rotterdamin yleissopimuksen osapuolten konferenssin kuudennen kokouksen päätöksellä RC 6/4. Komissio on saanut sitä koskevat tiedot Rotterdamin yleissopimuksen sihteeristön toimittamassa päätöksenteko-ohjeessa. Atsinfossimetyylin markkinoille saattaminen ja käyttö kasvinsuojeluaineina käytettävien seosten aineosina on kielletty Euroopan parlamentin ja neuvoston asetuksella (EY) N:o 1107/2009 (4).
            
         
               (5)
            
            
               Rotterdamin yleissopimuksen osapuolten konferenssin kuudennen kokouksen päätöksellä RC 6/5 PIC-menettelyn piiriin on lisätty teollisuuskemikaalina kaupallinen kemikaali pentabromidifenyylieetteri, mukaan lukien tetrabromidifenyylieetteri ja pentabromidifenyylieetteri. Komissio on saanut sitä koskevat tiedot Rotterdamin yleissopimuksen sihteeristön toimittamassa päätöksenteko-ohjeessa. Tetrabromidifenyylieetterin ja pentabromidifenyylieetterin tuotanto, markkinoille saattaminen ja käyttö on kielletty, ellei erityisistä poikkeuksista muuta johdu Euroopan parlamentin ja neuvoston asetuksella 850/2004 (5).
            
         
               (6)
            
            
               Rotterdamin yleissopimuksen osapuolten konferenssin kuudennen kokouksen päätöksellä RC 6/6 PIC-menettelyn piiriin on lisätty teollisuuskemikaalina kaupallinen kemikaali oktabromidifenyylieetteri, mukaan lukien heksabromidifenyylieetteri ja heptabromidifenyylieetteri. Komissio on saanut sitä koskevat tiedot Rotterdamin yleissopimuksen sihteeristön toimittamassa päätöksenteko-ohjeessa. Heksabromidifenyylieetterin ja heptabromidifenyylieetterin tuotanto, markkinoille saattaminen ja käyttö on kielletty, ellei erityisistä poikkeuksista muuta johdu, asetuksella (EY) N:o 850/2004.
            
         
               (7)
            
            
               Rotterdamin yleissopimuksen osapuolten konferenssin kuudennen kokouksen päätöksellä RC 6/7 PIC-menettelyn piiriin on lisätty teollisuuskemikaaleina kemikaalit perfluorioktaanisulfonihappo, perfluorioktaanisulfonaatit, perfluorioktaanisulfonamidit ja perfluorioktaanisulfonyylit. Komissio on saanut sitä koskevat tiedot Rotterdamin yleissopimuksen sihteeristön toimittamassa päätöksenteko-ohjeessa. Perfluorioktaanisulfonihapon, perfluorioktaanisulfonaatin, perfluorioktaanisulfonamidin ja perfluorioktaanisulfonyylin tuotanto, markkinoille saattaminen ja käyttö on kielletty, ellei useista erityisistä poikkeuksista muuta johdu, asetuksella (EY) N:o 850/2004.
            
         
               (8)
            
            
               Olisi tehtävä atsinfossimetyyliä, kaupallista pentabromidifenyylieetteriä, kaupallista oktabromidifenyylieetteriä, perfluorioktaanisulfonihappoa, perfluorioktaanisulfonaattia, perfluorioktaanisulfonamidia ja perfluorioktaanisulfonyyliä koskeva lopullinen tuontipäätös,
            
         ON PÄÄTTÄNYT SEURAAVAA:
   Ainoa artikla
   Hyväksytään atsinfossimetyyliä, kaupallista pentabromidifenyylieetteriä, kaupallista oktabromidifenyylieetteriä, perfluorioktaanisulfonihappoa, perfluorioktaanisulfonaattia, perfluorioktaanisulfonamidia ja perfluorioktaanisulfonyyliä koskeva lopullinen tuontipäätös liitteeseen sisältyvissä tuontivastinelomakkeissa esitetyn mukaisesti.
   
      Tehty Brysselissä 15 päivänä toukokuuta 2014.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EUVL L 201, 27.7.2012, s. 60.
   
      (2)  EUVL L 396, 30.12.2006, s. 1.
   
      (3)  Neuvoston päätös 2006/730/EY, tehty 25 päivänä syyskuuta 2006, kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen hyväksymisestä Euroopan yhteisön puolesta (EUVL L 299, 28.10.2006, s. 23).
   
      (4)  Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).
   
      (5)  Euroopan parlamentin ja neuvoston asetus (EY) N:o 850/2004, annettu 29 päivänä huhtikuuta 2004, pysyvistä orgaanisista yhdisteistä ja direktiivin 79/117/ETY muuttamisesta (EUVL L 158, 30.4.2004, s. 7).
   
      LIITE